DRUŽBA ZA UPRAVLJANJE JAVNEGA POTNIŠKEGA PROMETA, d.o.o., Reška cesta 2, 6230 Postojna, matična številka 9211667000, davčna številka SI79206875, ki jo zastopa direktor Miran Sečki (v nadaljnjem besedilu:  organ JPP)

in

xxxxxx (v nadaljnjem besedilu: izvajalec)


sklenejo naslednjo

POGODBO O VKLJUČITVI V SISTEM ENOTNE VOZOVNICE IN PRODAJI ENOTNE VOZOVNICE


št. 

1. člen
(uvodne določbe)

Pogodbeni stranki v skladu s šesto točko drugega odstavka 17. člena Zakona o upravljanju javnega potniškega prometa (Uradni list RS, št. 54/22 in 18/23 – ZDU-1O, 57/25; v nadaljnjem besedilu: ZUJPP), s četrto alinejo četrtega odstavka 71. člena Uredbe o načinu izvajanja gospodarske javne službe javni linijski prevoz potnikov v notranjem cestnem prometu, o koncesiji te službe in o ureditvi sistema enotne vozovnice (Uradni list RS, št. 109/21, 181/21, 54/22 – ZUJPP, 56/22, 48/23, 103/24, 56/25 in 104/25; v nadaljnjem besedilu: uredba), Pravilnikom o obračunu in delitvi prihodkov enotne vozovnice (Uradni list RS, št. 45/24,104/25; v nadaljnjem besedilu: pravilnik o delitvi) in to pogodbo urejata medsebojna razmerja in obveznosti za prodajo enotne vozovnice na prodajnih mestih izvajalca.

Pogodbeni stranki tudi ugotavljata, da
· organ JPP sklepa to pogodbo o vključitvi v sistem enotne vozovnice in prodaji enotne vozovnice v svojem imenu in za svoj račun; 
· je bil izvajalec izbran na podlagi izvedenega javnega poziva »Javni poziv za sklenitev pogodbe o prodaji enotne vozovnice z drugimi zainteresiranimi osebami« z dne xxxx, objavljenega na spletni strani organa JPP;
· bo izvajalec za upravičence iz prvega, sedmega, osmega in devetega odstavka 114. b člena ZPCP-2, v skladu s predmetnim zakonom, Pravilnikom o izvajanju subvencioniranega prevoza (Uradni list RS, št. 53/24, 26/25 in 104/25; v nadaljnjem besedilu: pravilnik o izvajanju) in Pravilnikom o določanju cen subvencioniranega prevoza (Uradni list RS, št. 47/24 in 78/25; v nadaljnjem besedilu: pravilnik o cenah) na svojih prodajnih mestih omogočal prodajo subvencioniranih vozovnic.

2. člen
(predmet pogodbe)

Pogodbeni stranki sta soglasni, da se s to pogodbo dogovorijo o vključitvi izvajalca v sistem IJPP, prodaji enotnih vozovnic na spletu in prodajnih mestnih izvajalca in načinu obračuna ter plačila poravnave za prodajo enotne vozovnice na podlagi uredbe in pravilnika o delitvi, za obdobje veljavnosti pogodbe, to je od xxxx do xxxx. 

Izvajalec se obvezuje, da bo izvedel predmet te pogodbe s skrbnostjo dobrega gospodarja.

Pogodbeni stranki ugotavljata, da mora izvajalec ravnati z originalnimi vlogami v skladu s 4. členom pravilnika, ki ureja izvajanje subvencioniranega prevoza.
 
Gradivo, ki je izvirno v fizični obliki pa lahko skladno z Zakonom o varstvu dokumentarnega in arhivskega gradiva ter arhivih (Uradni list RS, št. 30/06 24/14 – odl. US in 51/14) zanesljivo pretvori v digitalno obliko, pri čemer mora biti oprema in postopki v skladu s tem zakonom.
 
Izvajalec je dolžan poročati o vseh prejetih vlogah za izdajo subvencioniranih vozovnic na način, kot ga določa podzakonski predpis, ki ureja izvajanje subvencioniranega prevoza.

I. Vključitev izvajalca v sistem IJPP

3. člen

Organ JPP zagotavlja pravilno, brezhibno in zakonito delovanje sistema IJJP, ki vključuje predpisane postopke, navodila, aplikacije in strojno opremo. Organ JPP izvajalcem posreduje natančna pisna navodila o uporabi aplikacij, dela in montaže terminalne opreme in navodila o postopkih delovanja sistema IJPP.

Izvajalec prične s stacionarno prodajo po tem, ko mu organ JPP zagotovi terminalsko opremo ter izpolni vse ostale pogoje, potrebne za izvajanje prodaje. Organ JPP zagotovi namestitev stacionarne prodajne aplikacije CPA, izvedbo usposabljanja za uporabo prodajne aplikacije, predajo pisnih navodil o uporabi stacionarne prodajne aplikacije CPA ter dobavo ustreznega števila čitalnikov IJPP kartic.

II. Prodaja produktov enotne vozovnice

4. člen
(prodaja enotnih vozovnic)

Izvajalec bo na stacionarnih, ki so določena v Prilogi 1 te pogodbe, v skladu s prvim, tretjim in šestim odstavkom 69. člena uredbe zagotavljal prodajo produktov enotne listne vozovnice in vozovnice na kartici IJPP ali lastni kartici oziroma kartici drugih izvajalcev, ki ustreza Standardu IJPP. Za prodajo produktov enotne vozovnice bo izvajalec uporabljal prodajno aplikacijo, ki jo določi organ JPP.

Produkte enotne vozovnice izvajalec prodaja v imenu in za račun organa JPP.

Izvajalec je v primeru izdaje kartice, upravičen potniku zaračunati stroške izdaje kartice v višini največ 5,00 evrov z DDV.

Izvajalec je potniku upravičen zaračunati stroške izdaje nadomestne kartice v višini največ 5,00 evrov z DDV. Izvajalec je upravičen potniku, ki v obdobju veljavnosti vozovnice zaprosi za izdajo treh ali več nadomestnih kartic zaračunati stroške izdaje vsake tretje in nadaljnje kartice v višini 7,00 evrov z DDV.

III. Uporaba spletne aplikacije ter spletnih storitev upravljalca informacijskega sistema IJPP

5. člen
(uporaba IJPP opreme)

Izvajalec se zaveže, da bo tehnično integracijo svojega prodajnega sistema v sistem IJPP zagotovil z ustrezno prodajno-validacijsko programsko in strojno opremo, ki izpolnjuje zahteve Standarda IJPP in je uspešno verificirana v skladu z verifikacijskimi postopki, določenimi v Standardu IJPP (v nadaljevanju: terminalska oprema IJPP). Organ JPP je izvajalcu terminalsko opremo iz drugega odstavka tega člena izročilo v brezplačno uporabo. Izvajalec lahko v sistem IJPP vključi svojo opremo, ki ustreza Standardu IJPP.

Organ JPP je izvajalcu izročilo v brezplačno uporabo naslednjo terminalsko opremo IJPP:
· namizno prodajno-validacijsko aplikacijo IJPP za stacionarna prodajna mesta, ki se namesti na obstoječo prodajno strojno opremo (PC) stacionarnega prodajnega mesta in
· xxx namiznih čitalnikov.

Izvajalec je prevzel terminalsko opremo IJPP iz drugega odstavka tega člena v uporabo na podlagi prevzemnega zapisnika ob vgradnji opreme. V prevzemnem zapisniku je natančno specificirana terminalska oprema IJPP, ki jo je prevzel izvajalec.

Izvajalec se za tisto opremo, ki jo zagotovi organ JPP, zavezuje:
· da bo posegal v terminalsko opremo oziroma v njeno delovanje le po pridobljenem predhodnem pisnem soglasju organa JPP in
· da bo imel terminalsko opremo ves čas veljavnosti pogodbe v svoji posesti in je ne bo posojal tretjim osebam, razen podizvajalcem ali pogodbenim prodajalcem, brez pisnega soglasja organa JPP.

Za tisto terminalsko opremo, ki jo je izvajalec prejel v uporabo s strani organa JPP, organ JPP plačuje stroške servisnega vzdrževanja opreme. 

6. člen

Izvajalec je prejel terminalsko opremo iz 5. člena te pogodbe v brezplačno uporabo za obdobje veljavnosti te pogodbe. 

Izvajalec lahko na lastne stroške nadgradi tisto terminalsko opremo 5. člena te pogodbe, ki jo zagotovi organ JPP, z dodatno funkcionalnostjo, če s tem ne vpliva na izpolnjevanje zahtev, določenih s Standardom IJPP. Izvajalec mora nadgrajeno terminalsko opremo verificirati v skladu z verifikacijskimi postopki, ki so določeni s Standardom IJPP ter v celoti prevzame odgovornost za vzdrževanje in delovanje izvedene nadgradnje terminalske opreme. Za nadgradnjo terminalske opreme mora izvajalec predhodno pridobiti pisno soglasje organa JPP.

Izvajalec lahko odpove uporabo tiste terminalske opreme iz 5. člena te pogodbe, ki jo zagotovi organ JPP, če zagotovi lastno terminalsko opremo za vključitev v sistem IJPP, ki izpolnjuje zahteve Standarda IJPP in je verificirana v skladu z verifikacijskimi postopki, ki so določeni s Standardom IJPP. V tem primeru mora izvajalec organ JPP obvestiti o predvidenem času zamenjave opreme ter mu pravočasno podati pisno odpoved uporabe terminalske opreme. Za pravočasno pisno odpoved uporabe opreme iz prvega odstavka tega člena, ki jo zagotovi organ JPP, se šteje, če izvajalec organ JPP pisno obvesti o odpovedi do 10. dne v tekočem mesecu za naslednji mesec.

Izvajalec lahko na lastne stroške izvede nadgradnjo svojih zalednih sistemov in njihovo neposredno povezavo s sistemom IJPP. Organ JPP bo izvajalcu, ki zaprosi za nadgradnjo zalednih sistemov zagotovil poleg Standarda IJPP tudi dokumentacijo, ki je nujna za izvedbo nadgradenj in povezav in ki jo lahko zagotovi vzdrževalec sistema IJPP. Izvajalec sme nadgradnje in povezave svojih zalednih sistemov z IJPP izvesti od 1. 7. do 1. 8. v tekočem letu. Izvajalec sme izjemoma nadgradnje in povezave svojih zalednih sistemov z IJPP izvesti tudi v drugih obdobjih v tekočem letu, po predhodnem dogovoru z organom JPP ter v primerih, ko gre za nujne spremembe za potrebe zagotavljanja delovnih procesov izvajalca.

7. člen

Izvajalec je dolžan tisto terminalsko opremo, ki jo zagotovi organ JPP, uporabljati kot dober gospodar, v skladu z uporabniškimi navodili, določenimi v Uporabniških navodilih za uporabo te opreme, ki jih pridobi od izbranega vzdrževalca sistema IJPP ob namestitvi in prevzemu te opreme v uporabo, ter poskrbeti za zaščito in varovanje te opreme pred krajo, poškodbami, vandalizmom in nepravilno uporabo s strani uporabnikov. 

Izvajalec je organu JPP odgovoren za nastalo škodo, ki nastane:
· zaradi nestrokovnega ravnanja, nepravilne uporabe, neustrezne zaščite in varovanja tiste terminalske opreme, ki jo zagotovi organ JPP, ter ali drugih zunanjih vplivov na to opremo, 
· zaradi kršitve obveznosti prijave napake ali okvare tiste terminalske opreme, ki jo zagotovi organ JPP, ter  
· zaradi onemogočanja dostopa organu JPP, da odpravi prijavljeno napako ali okvaro na tisti terminalski opremi, ki jo zagotovi organu JPP.

Večkratna nepravilna uporaba ali neustrezna zaščita in varovanje tiste terminalske opreme iz  5.  člena te pogodbe, ki jo zagotovi organ JPP, ter kršitev dogovorjenih postopkov vzdrževanja, ki je posledica naklepnega ali malomarnega ravnanja izvajalca, predstavlja hujšo kršitev pogodbe in s tem podlago za odstop od pogodbe.

8. člen

Servisiranje tiste terminalske opreme iz 5. člena te pogodbe, ki jo zagotovi organ JPP, zagotavlja organ JPP ali njegov pogodbeni izvajalec. Izvajalec se zaveže: 
· da bo nemudoma priglasil vse napake in pomanjkljivosti v delovanju tiste terminalske opreme iz prvega odstavka 5. člena te pogodbe, ki jo zagotovi organ JPP, znotraj spletne aplikacije v skladu s postopki vzdrževanja, ki so objavljeni na spletni strani: ftp://ftp.ijpp.si/  in 
· da bo v rednem delovnem času omogočal osebju organa JPP oziroma pooblaščenega ter osebju izbranega izvajalca vzdrževanja dostop do tiste terminalske opreme iz 5. člena te pogodbe, ki jo zagotovi organ JPP, na način, ki bo omogočal odpravo prijavljene napake in/ali okvare na tej opremi. 

Organ JPP se obveže, da bo izvajalcu v času uporabe tiste terminalske opreme iz 5. člena te pogodbe, ki jo zagotovi organ JPP zagotavljal, da bo ta terminalska oprema pravilno in brezhibno delovala v sistemu IJPP ter da bodo pravilno in brezhibno delovale spletne aplikacije in spletne storitve, preko katerih se zagotavlja pregled in prenos transakcijskih podatkov v zaledni sistem izvajalca.

IV. Poračun prihodkov izvajalca produktov enotne vozovnice

9. člen
(poračun enotne vozovnice)

Izvajalec je v skladu s 30. členom ZUJPP in pravilnikom o obračunu za izvedbo prevozov uporabnikov enotne vozovnice upravičen do poračuna prihodkov enotnih vozovnic za:
 -   kritje stroškov provizije za prodajo vozovnice, stroškov za reševanje zahtev za vračilo kupnine in reklamacij potnikov.
  
Provizija za prodajo enotne vozovnice za spletno prodajo in prodajo na prodajnih mestih izvajalca znaša 4 odstotkov cene enotne vozovnice, ki jo plača potnik, brez davka na dodano vrednost.

Za obračun stroškov za reševanje zahtev za vračilo kupnine in reklamacij potnikov za posameznega izvajalca, znašajo priznani stroški 2 odstotka polne cene vozovnice, ki je predmet vračila kupnine in reklamacije brez davka na dodano vrednost. Višina polne cene vozovnic, se za posameznega izvajalca določi na podlagi skupne polne cene vseh vozovnic, ki so bile v mesecu obračuna vrnjene in preklicane ter za katere je izvajalec potniku povrnil kupnino.

Izvajalec je na podlagi 71. člena uredbe upravičen do:
· kritja stroškov izdaje in poravnave v višini dejanskih stroškov, vendar ne več kot 5 odstotkov sredstev, pridobljenih s prodajo enotne vozovnice,
· kritje stroškov in financiranje razvoja sistemov javnih služb, povezanih z mobilnostjo, in enotne vozovnice.

V skladu s drugim odstavkom tega člena izvajalcu za kritje stroškov za reševanje zahtev za vračilo kupnine in reklamacij potnikov, izdaje in poravnave v višini dejanskih stroškov izvajalcu pripada 2 odstotkov sredstev, pridobljenih s prodajo enotne vozovnice, brez davka na dodano vrednost.  

Obračun na podlagi tega člena se izvede do 5. v mesecu za pretekli mesec. Izvajalec v  poročilo 65 – Poročilo poračuna prihodkov v sistemu IJPP potrdi pravilnost obračuna iz tega člena do 7. dne v mesecu za pretekli mesec.

Na podlagi potrjenega poročila 65 – Poročilo poračuna prihodkov v sistemu IJPP izvajalec organu JPP izda račun, ki se poračuna z zadržanimi prihodki od prodaje enotnih vozovnic za razliko med obračunano provizijo, stroški za reševanje zahtev in stroški izdaje. Izvajalec razliko od prihodkov od prodaje enotnih vozovnic nakaže na transakcijski račun iz prve alineje prvega odstavka 20. člena ZUJPP, št.: SI56 0292 2026 5639 345 do 10. dne v mesecu za pretekli mesec. Za čas plačilne zamude bo izvajalec plačal zamudne obresti po zakonski obrestni meri.

Organ JPP račun potrdi v osmih dneh od uradnega prejema računa. V kolikor račun v osmih dneh ni zavrnjen, se šteje, da ga je organ JPP potrdil. 
 
Izvajalec je dolžan izdati račun izključno v elektronski obliki, in sicer v PDF in XML formatu (e-račun) na elektronski naslov racunovodstvo@dujpp.si.  Pri izdaji e-računa se uporabi podatke: prejemnik in plačnik e-računa je Družba za upravljanje javnega potniškega prometa, d.o.o., Reška cesta 2, 6230 Postojna, IBAN številka SI56 0292 2026 5639 345, davčni identifikator SI79206875, matična številka 9211667000. Pri izdaji računa se izvajalec sklicuje na številko pogodbe.

10. člen
(vrednost pogodbe)

Ocenjena vrednost pogodbe je xxx EUR brez DDV oziroma xxx EUR z DDV.

Ocenjena vrednost finančnih sredstev se nanaša na stroške provizije in ostale stroške, ki se poračunajo z zadržanimi prihodki od prodaje enotnih vozovnic.

11. člen
(podizvajalci)
 
[bookmark: _Hlk214387373]Izvajalec mora pred sklenitvijo pogodbe organu JPP posredovati seznam podizvajalcev, kontaktne podatke in zakonite zastopnike predlaganih izvajalcev, ter zahteve podizvajalcev za neposredno plačilo, če podizvajalci to zahtevajo ter za vsakega podizvajalca izpolnjeno Prilogo 1. Organ mora o soglasju k izbiri podizvajalca odločiti pred sklenitvijo pogodbe. 

Če izvajalec odda dela podizvajalcu po sklenitvi pogodbe ali se pogodbeno razmerje med izvajalcem in podizvajalcem spremeni, mora izvajalec organu JPP posredovati podizvajalcev, kontaktne podatke in zakonite zastopnike predlaganih izvajalcev, ter zahteve podizvajalcev za neposredno plačilo, če podizvajalci to zahtevajo ter za vsakega podizvajalca izpolnjeno Prilogo 1. Organ mora o soglasju k izbiri podizvajalca odločiti v 15 dneh po prejemu vseh navedenih podatkov o posameznem podizvajalcu. Če organ zavrne izdajo soglasja, mora razloge za to pisno sporočiti izvajalcu.  

Za delo podizvajalcev izvajalec odgovarja organu JPP, kot da bi ga opravljal sam. 
 
Izvajalec mora o prenehanju razmerja s podizvajalcem nemudoma obvestiti organ JPP in prevzeti izvajanje del, ki jih je izvajal ta podizvajalec, ali pa zagotoviti v skladu s to pogodbo novega podizvajalca. 
 
Če podizvajalec ne zahteva neposrednih plačil, mora izvajalec plačila po pogodbi s podizvajalci izvrševati najkasneje v osmih dneh po prejemu nakazila od organa JPP in računa podizvajalca. Račun podizvajalec izda do petega dne v mesecu za storitve, opravljene v preteklem mesecu. 
 
Če izvajalec ne ravna v skladu s prejšnjim odstavkom, lahko podizvajalec zahteva plačilo neplačane storitve neposredno od organa JPP, če utemeljeno izkaže, da je pravilno in pravočasno izvedel storitve, izvajalec pa mu jih ni plačal niti ni v pobot ugovarjal drugih dospelih in utemeljenih terjatev. Organ JPP sme opravljeno delo neposredno plačati podizvajalcu in ta znesek z zamudnimi obrestmi pobotati v okviru naslednjega plačila izvajalcu, ali ga izterjati od izvajalca.
 
Kršitev izvajalčevih obveznosti iz tega člena pogodbe, je bistvena kršitev pogodbe. 

V. Končne določbe

12. člen
(nadzor)

Organ JPP kontrolira namensko porabo sredstev, izplačanih na podlagi te pogodbe.

Organ JPP lahko, za kontrolo namenske porabe sredstev, kadarkoli zahteva od izvajalca vpogled v poslovanje in dokumentacijo v zvezi z izpolnjevanjem te pogodbe. Izvajalec je dolžan tej zahtevi ugoditi.

V primeru, da organ JPP ugotovi nepravilno porabo sredstev, lahko odstopi od pogodbe.

Ob ugotovitvi nepravilno pridobljenih sredstev s strani organa JPP, je izvajalec dolžan organu JPP povrniti nepravilno porabljena sredstva skupaj z zakonitimi zamudnimi obrestmi od dneva prejema nepravilno pridobljenih sredstev dalje. Izvajalec organu JPP tudi odškodninsko odgovarja za vso morebitno nastalo materialno in moralno škodo.


13. člen
(skrbništvo)

Kot skrbnica te pogodbe je s strani organa JPP določen/a xxx , s strani izvajalca pa _____.

14. člen
(odpoved pogodbe)

Organ JPP lahko kadarkoli, brez navedbe razloga, enostransko odstopi od te pogodbe. Odstop začne učinkovati po preteku enega (1) meseca od dneva, ko izvajalec prejme pisno obvestilo o odstopu.

Ne glede na prejšnji odstavek lahko organ JPP odstopi od te pogodbe takoj, brez odpovednega roka, v primeru bistvene kršitve pogodbenih obveznosti s strani izvajalca. V tem primeru odstop začne učinkovati z dnem prejema pisnega obvestila o odstopu s strani izvajalca.

Izvajalec lahko odstopi od te pogodbe z odpovednim rokom šestih (6) mesecev, pri čemer mora organ JPP o odstopu pisno obvestiti. Odstop začne učinkovati po preteku odpovednega roka šestih (6) mesecev od dneva prejema pisnega obvestila o odstopu s strani organa JPP. Odpovedni rok iz tega odstavka se lahko skrajša, če organ JPP s tem izrecno pisno soglaša.
V času odpovednega roka sta pogodbeni stranki dolžni redno izpolnjevati svoje obveznosti v skladu s to pogodbo.

15. člen
(reševanje sporov)

Pogodbeni stranki se dogovorita, da bodo spore reševale sporazumno. V primeru, da do sporazuma ne morejo priti, je za reševanje sporov pristojno sodišče v Ljubljani.

16. člen
(protikorupcijska klavzula)

Pogodbeni stranki zagotavljata, da nobena od njihovih pooblaščenih oseb v zvezi s sklenitvijo te pogodbe ni sprejela nobenega plačila ali druge ugodnosti od pogodbene stranke niti takšno plačilo ali ugodnost nobenemu ni bila obljubljena. 
 
Pogodbeni stranki se zavezujeta, da se bosta vzdržale vsakršnega ravnanja oziroma opustitve, pri katerem/kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla, sklenitev posla pod ugodnejšimi pogoji, opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je družbi povzročena škoda ali je omogočena pridobitev nedovoljene koristi predstavniku družbe, posredniku organa ali organizacije javnega sektorja, drugi pogodbeni stranki ali njenemu predstavniku, zastopniku ali posredniku.  
 
V primeru kršitve ali poskusa kršitve klavzule iz prejšnjega odstavka je že sklenjena in veljavna pogodba nična. Vsaka pogodbena stranka v primeru obstoja okoliščin iz prejšnjega odstavka prične s postopkom ugotavljanja ničnosti pogodbe. 
 
V primeru kršitve določb prvega ali drugega odstavka tega člena se ta pogodba razdre. 

17. člen
(spremembe pogodbe)

Pogodbeni stranki sta sporazumni, da se vse spremembe te pogodbe sprejmejo v pisni obliki, z aneksom k tej pogodbi.

18. člen
(veljavnost pogodbe)

Pogodba prične veljati z dnem, ko jo podpišeta obe pogodbeni stranki, uporablja pa se od xxxx. Pogodba je podpisana elektronsko. Pogodbeno razmerja traja določen čas, in sicer do 31. 12. 2026. 




Priloge:
· Priloga 1: Seznam prodajnih mest





Organ JPP:
Družba za upravljanje javnega potniškega prometa, d.o.o.
Xxxxx
direktor

Št. zadeve:


[bookmark: _Hlk156371216]Kraj in datum: ………………….






Izvajalec:
xxxxx
xxx,
direktor

Št. zadeve:_____________


Kraj in datum: …………………..

